Document ID: 31992D0008

KOMISSION PÄÄTÖS,
tehty 27 päivänä marraskuuta 1991,
tiettyjen lentoliikenteen kuljetusmaksujen yhdenmukaisuudesta neuvoston asetuksen (ETY) N:o 2342/90 3 artiklan 1 kohdan kanssa (92/8/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kuljetusmaksuista säännöllisessä lentoliikenteessä 24 päivänä heinäkuuta 1990 annetun neuvoston asetuksen (ETY) N:o 2342/90 () ja erityisesti sen 5 artiklan 3 kohdan,
sekä katsoo, että
Yhdistynyt kuningaskunta on 27 päivänä joulukuuta 1990 ja 23 päivänä tammikuuta 1991 päivätyillä kirjeillä pyytänyt tutkimaan asetuksen (ETY) N:o 2342/90 5 artiklan 1 kohdan mukaisesti tiettyjä kuljetusmaksujen korotuksia, joita yhteisön lentoliikenteen harjoittajat ovat määränneet joillekin Yhdistyneeseen kuningaskuntaan ja sieltä muualle yhteisöön suuntautuville yhteyksille,
Iso-Britannia on 16 päivänä heinäkuuta 1991 päivätyllä kirjeellä peruuttanut tämän pyynnön tiettyjen yhteyksien osalta, ja
kyseisten lentoliikenteen harjoittajien komission pyynnöstä toimittamien kustannuksia ja tuloja koskevien tietojen yksityiskohtainen tarkastelu on johtanut tiettyihin päätelmiin,
ON TEHNYT TÄMÄN PÄÄTÖKSEN:
1 artikla
Tämän päätöksen liitteessä I luetellut lentoliikenteen kuljetusmaksut ovat asetuksen (ETY) N:o 2342/90 3 artiklan 1 kohdan säännösten mukaisia.
2 artikla
Tämän päätöksen liitteessä II luetellut lentoliikenteen kuljetusmaksut eivät ole asetuksen (ETY) N:o 2342/90 3 artiklan 1 kohdan säännösten mukaisia. Näitä kuljetusmaksuja ei näin ollen voida käyttää viitehintoina seuraavia kausia varten. Kyseiset jäsenvaltiot eivät ole täyttäneet niille mainitun asetuksen 3 artiklan 1 kohdan mukaan kuuluvia velvoitteita. Niiden on toteutettava näiden velvoitteiden täyttämisen edellyttämät toimenpiteet ja ilmoitettava tästä komissiolle.
Myöskään tietyt kuljetusmaksut, joita koskeva pyyntö on peruutettu, eivät ole mainitun asetuksen 3 artiklan 1 kohdan säännösten mukaisia.
3 artikla
Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Kreikan tasavallalle, Espanjan kuningaskunnalle, Ranskan tasavallalle, Italian tasavallalle, Portugalin tasavallalle ja Yhdistyneelle kuningaskunnalle sekä seuraaville lentoliikenteen harjoittajille: Sabena, SAS, Lufthansa, Olympic Airways, Iberia, Air France, Alitalia, TAP Air, British Airways.
Tehty Brysselissä 27 päivänä marraskuuta 1991.

Labels: 8